CELEX: 32021R0685
Language: hu
Date: 2021-04-22 00:00:00
Title: A Bizottság (EU) 2021/685 végrehajtási rendelete (2021. április 22.) a légi járművek és repüléstechnikai termékek, alkatrészek és berendezések folyamatos légi alkalmasságának biztosításáról és az ezzel összefüggő feladatokban részt vevő szervezetek és személyek jóváhagyásáról szóló 1321/2014/EU rendelet lengyel nyelvű változatának helyesbítéséről (EGT-vonatkozású szöveg)

2021.4.27.   
               
               
                  HU
               
               
                  Az Európai Unió Hivatalos Lapja
               
               
                  L 143/6
               
            
         A BIZOTTSÁG (EU) 2021/685 VÉGREHAJTÁSI RENDELETE
         (2021. április 22.)
         a légi járművek és repüléstechnikai termékek, alkatrészek és berendezések folyamatos légi alkalmasságának biztosításáról és az ezzel összefüggő feladatokban részt vevő szervezetek és személyek jóváhagyásáról szóló 1321/2014/EU rendelet lengyel nyelvű változatának helyesbítéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a polgári légi közlekedés területén alkalmazandó közös szabályokról és az Európai Unió Repülésbiztonsági Ügynökségének létrehozásáról és a 2111/2005/EK, az 1008/2008/EK, a 996/2010/EU, a 376/2014/EU európai parlamenti és tanácsi rendelet és a 2014/30/EU és a 2014/53/EU európai parlamenti és tanácsi irányelv módosításáról, valamint az 552/2004/EK és a 216/2008/EK európai parlamenti és tanácsi rendelet és a 3922/91/EGK tanácsi rendelet hatályon kívül helyezéséről szóló, 2018. július 4-i (EU) 2018/1139 európai parlamenti és tanácsi rendeletre (1) és különösen annak 17. cikke (1) bekezdésére,
         mivel:
         
                     (1)
                  
                  
                     Az 1321/2014/EU bizottsági rendelet (2) lengyel nyelvű változatában az I. melléklet M.A.201. a) 1. pontja és az Vb. melléklet ML.A.201. a) 1. pontja hibát tartalmaz a repülés megkezdése előtt teljesítendő követelmények hatálya tekintetében; az I. melléklet M.A.201. a) 3. pontja, az I. melléklet M.A.901. pontjának bevezető mondata, az Vb. melléklet ML.A.201. a) 3. pontja és az Vb. melléklet ML.A.901. pontjának bevezető mondata hibát tartalmaz a légialkalmassági bizonyítvány tekintetében; az I. melléklet M.A.302. e) pontja hibát tartalmaz a tulajdonos vagy a légi jármű légialkalmasságát irányító szervezet által javasolható megnövelt gyakoriság tekintetében; az I. melléklet M.A.402. e) pontja és az Vb. melléklet ML.A.402. b) 5. pontja hibát tartalmaz azon határértékek tekintetében, amelyeken belül a karbantartást el kell végezni; az I. melléklet M.A.901. f) pontja hibát tartalmaz a légialkalmassági felülvizsgálati bizonyítvány érvényességének meghosszabbítására vonatkozó lehetőség hatálya tekintetében; az I. melléklet III. függelékében és az Vb. melléklet IV. függelékében található 15a., 15b. és 15c. számú EASA-űrlap hibát tartalmaz azon időpont tekintetében, amelyre hivatkozással a tanúsítás történik; továbbá a II. melléklet 145.A.55. c) pontjának második mondata hibát tartalmaz a karbantartó szervezet azon kötelezettségének hatálya tekintetében, hogy megőrizze a nyilvántartások egy példányát.
                  
               
                     (2)
                  
                  
                     Ezenkívül az 1321/2014/EU rendelet lengyel nyelvű változatában az I. melléklet M.A.201. b) pontja, az I. melléklet I. függeléke 3. pontjának második francia bekezdése, az Vb. melléklet ML.1. c) 3. pontjának ii. alpontja, az Vb. melléklet ML.A.201. b) pontja, az Vb. melléklet I. függelékének c) 2. pontja, valamint az Vd. melléklet CAO.1. 2. pontjának ii. alpontja hibát tartalmaz a légi járművek bérbeadására és bérbevevőire vonatkozó hivatkozások tekintetében.
                  
               
                     (3)
                  
                  
                     Az 1321/2014/EU rendelet lengyel nyelvű változatát ezért ennek megfelelően helyesbíteni kell. Ez a helyesbítés a többi nyelvi változatot nem érinti.
                  
               
                     (4)
                  
                  
                     Az e rendeletben meghatározott intézkedések összhangban vannak az (EU) 2018/1139 rendelet 127. cikkének (1) bekezdésében említett bizottság véleményével,
                  
               ELFOGADTA EZT A RENDELETET:
         
            1. cikk
            
               (a magyar változatot nem érinti)
            
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. április 22-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 212., 2018.8.22., 1. o.
         
         
            (2)  A Bizottság 1321/2014/EU rendelete (2014. november 26.) a légi járművek és repüléstechnikai termékek, alkatrészek és berendezések folyamatos légi alkalmasságának biztosításáról és az ezzel összefüggő feladatokban részt vevő szervezetek és személyek jóváhagyásáról (HL L 362., 2014.12.17., 1. o.).